Държавен вестник, бр. 90, 2016 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  90
Раздел ІІІ
Правила за поставянето и премахването на 
специалния знак за спиране
Чл. 3. (1) В случаите по чл. 1, ал. 2 кон­
тролните органи на Изпълнителна агенция 
„Главна инспекция по труда“ поставят по 
своя преценка едната или двете форми на 
специалния знак за спиране съобразно обекта.
(2) Поставянето на специален знак за 
спиране се извършва само когато съществу­
ва техническа възможност за залепване на 
стикер и/или за преграждане или ограждане 
с предупредителна лента.
(3) Мярката по чл. 404, ал. 1, т. 3 от Ко­
декса на труда може да бъде приложена и 
при обективна невъзможност за поставяне 
на самозалепващ стикер и/или предупреди­
телна лента.
Чл. 4. (1) Поставянето на специалния знак 
за спиране се извършва непосредствено след 
установяване на нарушенията на правилата за 
здравословни и безопасни условия на труд, ко­
ито застрашават живота и здравето на хората.
(2) Действията на контролните органи по 
прилагането на принудителната мярка, вклю­
чително и по поставянето на специалния знак 
за спиране, се отразяват в акта за спиране, 
който се връчва на работодателя или негов 
представител.
(3) Работодателят предоставя необходимата 
информация относно приложената прину­
дителна административна мярка на всички 
заинтересовани работници и служители, 
включително на тези, за които се предполага, 
че специалните знаци за спиране не могат 
да изпълнят функцията си, например поради 
нарушение на зрението и др.
Чл. 5. (1) След поставянето на специалния 
знак за спиране работодателите, длъжностните 
лица, работниците и служителите са длъжни 
да преустановят дейностите в спряното пред­
приятие, производство, обект или на спряното 
работно място, както и да прекратят експло­
атацията на спряната машина или съоръжение.
(2) В случаите по ал. 1 е допустимо да се 
извършват само дейности или работи, с кои­
то се отстраняват рисковете, застрашаващи 
живота и здравето на хората, и такива по 
отстраняване на нарушенията, посочени в 
акта за спиране.
Чл. 6. (1) Премахването на специалните 
знаци за спиране се извършва от работодате­
ля, след като са били отстранени рисковете, 
застрашаващи живота и здравето на хората, 
и нарушенията, посочени в акта за спиране. 
(2) За действията по предходната алинея 
работодателят съставя протокол и в срок до 
три дни писмено уведомява контролния орган, 
поставил специалния знак за спиране.
Чл. 7. (1) Работодателят носи админи­
стративнонаказателна отговорност по реда 
на глава деветнадесета от Кодекса на труда, 
когато премахне поставените специални зна­
ци за спиране и/или позволи възстановяване 
на дейността на определен обект, преди да 
бъдат отстранени нарушенията, посочени в 
акта за спиране.
(2) Работодателят носи административ­
нонаказателна отговорност по реда на ал. 1 
и когато не е изпълнил задължението си по 
реда на чл. 6, ал. 2.
Преходни и заключителни разпоредби
§ 1. Тази наредба се издава на основание 
чл. 404, ал. 2 от Кодекса на труда.
§ 2. Изпълнението и контролът по наред­
бата се възлагат на Изпълнителна агенция 
„Главна инспекция по труда“.
§ 3. Наредбата влиза в сила един месец 
след обнародването є в „Държавен вестник“.
Министър:
Зорница Русинова
Приложение № 1 
към чл. 2, ал. 1, т. 1
Самозалепващ стикер
Приложение № 2
към чл. 2, ал. 1, т. 2
Предупредителна лента
8853
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
Наредба за изменение и допълнение на Наредба 
№ 2 от 2004 г. за минималните изисквания 
за здравословни и безопасни условия на труд 
при извършване на строителни и монтажни 
работи (обн., ДВ, бр. 37 от 2004 г.; попр., 
бр. 98 от 2004 г.; изм. и доп., бр. 102 от 2006 г.)
§ 1. В чл. 9, ал. 2 след думите „Планът по 
ал. 1“ се добавя „е част от инвестиционния 
проект съгласно Наредба № 4 от 2001 г. за 
обхвата и съдържанието на инвестиционните 
проекти (обн., ДВ, бр. 51 от 2001 г.; изм., бр. 85 
и 96 от 2009 г.; изм. и доп., бр. 93 от 2014 г.; 
изм., бр. 102 от 2014 г. и бр. 13 от 2015 г.) и“.